Natàlia Solà i Salvà - Viquipèdia, l'enciclopèdia lliure
Natàlia Solà i Salvà
compositora i pianista andorrana d'origen mallorquí
Natàlia Solà i Salvà (Ciutat de Mallorca, 4 de setembre del 1934) és una compositora i pianista andorrana d'origen mallorquí que s'ha dedicat primordialment [1] a la docència.
Estudià música a Ciutat de Mallorca, amb el director del Conservatori, Jaume Roig; i amplià els estudis al de València, on obtingué el títol superior de piano, i a Barcelona. S'establí a Andorra la Vella, on fundà la primera [2] escola de música del país, l'"Escola de Música Natàlia Solà", que durant molts anys, i fins al 2008, regí en conveni [3] amb el conservatori del Liceu. Entre els seus alumnes, es destaca [2] el pianista i professor Jordi Porta i Vila (la Seu d'Urgell, 1976). En l'any 2008 va fer donació dels materials de la seva acadèmia de música al comú d'Escaldes-Engordany perquè aquest la utilitzés de base per a la nounada Escola de Música Comunal Natàlia Solà[4]
L'any 1986 rebé el premi "Grandalla" pel seu recull de poesia Intensament blancs i grocs, i el 18 de gener del 2010 va rebre el Premi Àgora Cultural 2009[5] "per la seva contribució a la formació musical dels joves d’Andorra des del 1959 i aportacions com a compositora, poeta i pianista".
Intensament blancs i grocs. Andorra: Pyrene; Caixa de Pensions; Cercle de les Arts i de les Lletres, 1986. (Premi "Grandalla" de poesia 1986).
Cap a la carena (2003), cançó [6]
Cinc esferes, quatre poemes, (2015), poesies d'Ilke Machéral musicades per Natàlia Solà [7]
El despertar de les aigües (1990), ballet simfònic sobre poemes d'Esteve Albert i Corp. Comprèn Dansa i cant de la Goja d'Entremesaigües; Dansa i cant de la Goja de Molleres; Dansa i cant de la Goja del Valira; Dansa i cant de la Goja de l'Estany de l'Illa; Dansa i cant de la Goges Infinites; Dansa i cant de la Goja de Perafita; Dansa i cant de la Goges dels Estanyons
Diàleg (2011), amb lletra de Marc Tintoré [6]
La goja dels estanyons (1992), sardana amb lletra d'Esteve Albert [8]
Interiors: cançó lírica sobre poemes d'Andorra, musicació de poemes de diversos autors [9]
M'ha sorprès (2016), cançó [6]
El despertar de les aigües: obra lírica musical. DC 2a. edició. Sabadell: S.B.D, 1997. ref. ONZ-45-CD SBD. [10]
Aldea, M. Dolors (soprano); Oriol Luca, Mercè (mezzosoprano); Ruiz, Josep (tenor); Solà, Natàlià; Cabero, Manel (pianistes). Interiors: cançó lírica sobre poemes d'Andorra. Disc compacte. Barcelona: Capital Sound, 2001. CM-1041-CD Class Music. Comprèn els poemes Mare, si fos mariner; Collarets de llum; Vindrà la boira pels camins / Miquel Martí i Pol; L'eixartell / Antoni Morell; La grandalla / Xavier Plana; Jo voldria parlar... / Marc Tintoré; Pastor de somnis / Esteve Albert; La pluja de primavera / Joan Saladrich; Un molí que no moldrà / Orobitg Carner; Dolça trobada / Riberaygua de Santa Coloma; Rossinyol / Josefina Obiols; musicats per N.Solà[11]
Ramírez i Abella, Rosa Mari (veu); Abella i Muniesa, Rosa Mari (piano). Les Goges del Madriu. Barcelona: Capital Sound Studios, 2006. Versió cantada de la La goja dels Estanyons
Ramírez i Abella, Rosa Mari (veu); Cobla La Principal de la Bisbal (música). 14 anys i més sardanes. Barcelona: Audiovisuals de Sarrià, 2010. Versió cantada de la sardana La goja dels estanyons
↑ Rodas, Gabriel «Natàlia Solà: "La juventud no suele apreciar el sacrificio"». Diario de Mallorca, 10-06-2014.
↑ 2,0 2,1 A.L «Natalia Solà: «Si d'una cosa he presumit és de pedagoga; mai de compositora»». El Periòdic.ad, 13-06-2013.
↑ «L'escola de música del comú d'Escaldes es desvincula del Liceu, al classicsWeb». [Consulta: 1 gener del 2014].
↑ «Acta de la reunió del Consell de 31.5.2007, al web del Consell d'Escaldes-Engordany». [Consulta: 1 gener del 2014].
↑ «Opinió: Personalitats culturals». Diari d'Andorra, 06-06-2011.
↑ 6,0 6,1 6,2 «Biografia de Rosa Maria Ramírez Abella». [Consulta: 2 juliol del 2019].
↑ "Poemes d'Ilke Machéral musicats per la cèlebre Natàlia Solà" Alberch, Rosa «L'art, la poesia i la música fusionen al Consell General». Televisió d'Andorra, 30-09-2015.
↑ «FItxa de Natàlia Solà, i particel·les de "La goja dels estanyons", al web "Boig per la sardana"». [Consulta: 31 maig del 2016].)
↑ Interiors ha estat editat en el CD homònim
↑ «Reproducció del disc "El despertar de les aigües", al web de Catalunya Música». [Consulta: 31 maig del 2016].
↑ «Fitxa del disc "Interiors" al web de Catalunya Música». [Consulta: 1 gener del 2014].
Obtingut de «https://ca.wikipedia.org/w/index.php?title=Natàlia_Solà_i_Salvà&oldid=21414488»
Darrera modificació: 2 jul 2019 a les 14:54